**Raport individual për rezultatin e konsultimit publik për projektligjin “Për shkencën dhe kërkimin shkencor në Republikën e Shqipërisë”**

1. **Titulli i projektligjit**

Projektligji “Për shkencën dhe kërkimin shkencor në Republikën e Shqipërisë”.

1. **Kohëzgjatja e konsultimeve**

Konsultimi paraprak i këtij dokumenti ka nisur brenda institucionit që në fazën e hartimit të draftit fillestar dhe komentet/sugjerimet janë finalizuar në versionin e parë të këtij dokumenti.

Dokumenti u publikua në RENJK në adresën “konsultimipublik.gov.al”, në datën 26.3.2024 për marrjen e komenteve dhe rekomandimeve nga qytetarët dhe shoqëria civile,

deri në datën 25.4.2024, duke respektuar afatin prej 20 ditë pune.

1. **Metoda e konsultimit**

Metodat e konsultimit të përdorura për Projektligjin “Për shkencën dhe kërkimin shkencor në Republikën e Shqipërisë”, janë si më poshtë vijon:

* **Takime me grupet e interesit:** Janë zhvilluar takime në nivel teknik me Konferencën e Rektorëve dhe Akademinë e Shkencave, si dhe Këshillin e Arsimit të Lartë dhe Kërkimit Shkencor.
* **Publikimi në Regjistrin Elektronik për Njoftimet dhe Konsultimet Publike** në link-un:

<https://konsultimipublik.gov.al/Konsultime/Detaje/714>

**Nëpërmjet adresës postare:**

Adresa: “Rruga e Durrësit”, nr. 23, AL 1001, Tiranë. E-mail: info@arsimi.gov.al. Çdo palë e interesuar pati mundësinë të dërgojë në formë shkresore, në adresë të Ministrisë së Arsimit dhe Sportit të gjitha komentet/sugjerimet mbi përmbajtjen e projektligjit.

1. **Palët e interesit të përfshira**

Projektligj “Për shkencën dhe kërkimin shkencor në Republikën e Shqipërisë”, u ripublikua për konsultim në RENJK, në vijim të ripunimit të projektligjit në kuadër të bashkëpunimit institucional për përmirësimin e tij me Akademinë e Shkencave dhe Konferencën e Rektorëve. Projektakti është riplanifikuar në PPAP 2024 dhe planin e konsultimit publik për vitin 2024.

Ka patur diskutime gjatë procesit të hartimit prej grupeve të interesit, por dhe aktorë të tjerë në nivel qendror si ministritë e linjës, të cilët kanë kontribuar në hartimin e projektligjit, por nuk ka pasur sugjerime apo komente gjatë konsultimit të tij.

Procesi i konsultimit nuk është shoqëruar me komente pas publikimit në Regjistrin Elektronik për Njoftimet dhe Konsultimet Publike.